7.pielikums 
Iepirkuma, identifikācijas
Nr. GEKO 2026/08/07, nolikumam 


PARAUGLĪGUMS 
[bookmark: _Hlk221105547]Atklātam konkursam “Smilšu - naftas produktu atdalītāju uzstādīšana”
(identifikācijas Nr. GEKO 2026/08/07)

	Ropažu novads
	Līguma datums ir pēdējā pievienotā droša 
elektroniskā paraksta un laika zīmoga datums



SIA „Getliņi EKO”, reģistrācijas Nr.40003367816, juridiskā adrese: Kaudzīšu iela 57, Rumbula, Stopiņu pagasts, Ropažu novads, LV-2121, tās <pilnvarotās personas amats, vārds, uzvārds>personā (turpmāk – Pasūtītājs), no vienas puses, un
<Pretendenta nosaukums>, reģistrācijas Nr. <reģistrācijas numurs>, juridiskā adrese: <adrese>, tās <pilnvarotās personas amats, vārds, uzvārds> personā (turpmāk – Būvuzņēmējs), no otras puses, 

turpmāk abi kopā un katrs atsevišķi saukti par Pusi vai Pusēm, 
pamatojoties uz SIA “Getliņi EKO” rīkotā atklātā konkursa “Smilšu - naftas produktu atdalītāju uzstādīšana”, Id. Nr. GEKO 2026/08/07, (turpmāk – Iepirkums), rezultātiem, saskaņā ar Iepirkuma nolikumā noteikto apjomu, kas ir neatņemama šī līguma sastāvdaļa (papildus netiek pievienota līguma pielikumā) un Būvuzņēmēja iesniegto piedāvājumu, noslēdz šādu līgumu (turpmāk – Līgums):

1. Apzīmējumi
0. Līgums – Pušu parakstītais Līgums, ieskaitot visus tā pielikumus, kā arī jebkuru dokumentu, kas papildina vai groza Līgumu vai tā pielikumus.
0. Līgumcena – kopējā, saskaņā ar Līgumu apmaksājamā summa (bez PVN) Darbu nodrošināšanai, tajā skaitā, bet ne tikai – Būvdarbu veikšana, visas Līguma izpildei nepieciešamās nodevas institūcijām par atzinumu sniegšanu un pakalpojumiem.
0. Pasūtītājs – SIA “Getliņi EKO”, Kaudzīšu iela 57, Rumbula, Stopiņu pagasts,  Ropažu novads, LV - 2121, kas slēdz Līgumu ar Būvuzņēmēju.
0. Būvuzņēmējs – būvkomersants, ar kuru noslēgts Līgums un kurš ir atbildīgs par Darbu veikšanu un Līguma izpildi kopumā, un visi šīs personas tiesību un saistību pārņēmēji.
0. Būvprojekta vadītājs – atbildīgā persona par Būvprojekta izstrādi, kas paraksta apliecinājumu par to, ka Būvprojektā ir iekļautas un izstrādātas visas nepieciešamās daļas atbilstoši būvatļaujā ietvertajiem nosacījumiem.
0. Būvuzraugs – persona, kura pārstāv Pasūtītāju, Pasūtītāja vārdā pilnvarota uzraudzīt Būvdarbu izpildes gaitu, tās atbilstību Līgumam, Būvprojektam, normatīvajiem aktiem un Pasūtītāja interesēm. Būvuzraugs ir tiesīgs iepazīties ar Būvuzņēmēja izstrādāto dokumentāciju un Būvdarbu izpildi, pieprasīt skaidrojumus par to Būvuzņēmējam, saņemt Pasūtītājam adresētus ziņojumus, apturēt Būvdarbus, veikt citas Līgumā un normatīvajos aktos noteiktās darbības, pārbaudīt Būvdarbu izpildes kvalitāti un apjomu atbilstību Līguma un Būvprojekta noteikumiem, u.c. tiesības atbilstoši normatīvajos aktos noteiktajam.
0. Būvdarbu vadītājs – Pasūtītāja apstiprināts Būvuzņēmēja pārstāvis, kurš kā sertificēts atbildīgais Būvdarbu vadītājs nodrošina Būvdarbu izpildi atbilstoši normatīvajiem aktiem, Būvprojektam un Līgumam, organizē Būvuzņēmēja un piesaistīto apakšuzņēmēju darbību un pārstāv Būvuzņēmēju attiecībās ar Pasūtītāju.
0. Būvdarbi – būvniecības darbi, kuri Būvuzņēmējam jāveic Līguma ietvaros saskaņā ar Līgumu, Būvprojektu un normatīvajiem aktiem (tai skaitā, būvniecība, būvniecības darbu sagatavošana, izpēte, dokumentu komplektēšana, u.c.).
0. Darbi – visas darbības visu būvatļaujas nosacījumu izpildei, nodevu samaksāšana pēc procesa nepieciešamības), būvdarbu sagatavošana, Būvdarbi, būves aprīkošana, dokumentu gatavošana, pieprasīšana un komplektēšana būves sagatavošanai pieņemšanai ekspluatācijā un u.c. – kas Būvuzņēmējam ir jāveic saskaņā ar Līgumu un normatīvajiem aktiem.
0. Akts – kalendāra mēnesī izpildīto Darbu daļas pieņemšanas – nodošanas akts, ietverot izpildītā Darba apjomu un izmaksu atšifrējumu.
0. Būvprojekts – izstrādātais būvniecības ieceres īstenošanai nepieciešamo grafisko un teksta dokumentu kopums, kas izstrādāts atbilstoši Būvniecības likuma, uz tā pamata izdoto noteikumu, t.sk. Ministru kabineta  2014. gada  19. augusta  noteikumu  Nr. 500 “Vispārīgie būvnoteikumi”, būvnormatīvu, Latvijas nacionālo standartu u.c., konkrēto darbu izpildi regulējošo, Latvijas Republikā spēkā esošo normatīvo aktu nosacījumiem.
0. Darbu izpildes grafiks – Būvuzņēmēja izstrādāts un ar Pasūtītāju saskaņots grafiks, kurā atspoguļota detalizēta Darbu izpildes gaita posmos un izpildes termiņi.
0. Garantijas darbi – konstatēto būvdarbu defektu un citu garantijas termiņa laikā konstatēto neatbilstību novēršanas darbi.
0. Līguma saistību nodrošinājums - avansa maksājuma garantija  - Avansa garantija vai Līgumā noteiktās apdrošināšanas polises ir sagatavojamas atbilstoši Līguma pielikumā Nr.5 noteiktajām formām. Būvdarbu veicējs var izmantot arī citas kredītiestāžu (atbilstoši normatīvajiem aktiem licencēta kredītiestāde ar finansiālu stabilitāti) vai apdrošināšanas akciju sabiedrības formas, taču tām jāsatur Līguma pielikumā Nr.5 pievienotajās formās iekļautie nosacījumi.
0. Objekts – Būvdarbu izpildei nepieciešamā vieta, kas atrodas CSA poligonā “Getliņi”, Kaudzīšu ielā 57, Rumbulā, Stopiņu pagastā, Ropažu novadā.
0. Tehnoloģiskais pārtraukums – Pasūtītāja apstiprināts visu Būvprojektā paredzēto Būvdarbu pārtraukums Būvdarbu veikšanai nepiemērotu klimatisko (meteoroloģisko) apstākļu dēļ. Ja klimatisku apstākļu (diennakts zemākā/vidējā temperatūra, vēja ātrums, nokrišņu daudzums u.c.) vai citu no Būvuzņēmēja neatkarīgu iemeslu dēļ iestājas situācija, kuras dēļ nav iespējams turpināt daļu no būvdarbiem, ir iespējams noteikt attiecīgo darbu izpildes tehnoloģisko pārtraukumu. Ja iestājas situācija, kad ir vai būs nepieciešams tehnoloģiskais pārtraukums, Būvuzņēmējs iesniedz Pasūtītājam informāciju par ražotāja definētajiem ierobežojumiem būvdarbu izpildē attiecībā uz klimatiskajiem apstākļiem vai citiem ierobežojošiem apstākļiem, kā arī apliecinājumu par faktiskajiem klimatiskajiem vai citiem apstākļiem attiecīgajā laika periodā, kurā nav iespējams turpināt attiecīgo darbu izpildi.
0. PVN – pievienotās vērtības nodoklis.
0. Tāme – izvērsts Būvdarbu izmaksu dokuments, Būvdarbu lokālās tāmes un kopsavilkuma aprēķini.
0. Tehniskā specifikācija – Pasūtītāja izvirzītās prasības veicamajiem Būvdarbiem, kas Būvuzņēmējam jāņem vērā, sagatavojot un izpildot piedāvājumu.
0. Iepirkums – atklāts konkurss “Smilšu - naftas produktu atdalītāju uzstādīšana”, Id. Nr. GEKO 2026/08/07.

2. Līguma priekšmets
0. Būvuzņēmējs pret atlīdzību un saskaņā ar Līgumu un tā pielikumiem, dokumentāciju un saistītajiem dokumentiem, Būvuzņēmēja finanšu piedāvājumu un atbilstoši normatīvo aktu prasībām apņemas veikt lietus notekūdeņu kanalizācijas tīkla pārbūve CSA poligonā “Getliņi”, uzstādot kombinēto smilts/eļļas atdalītāju (Iekārta Nr.1) un dzelzbetona naftas produktu atdalītāju ar atsevišķo dzelzbetona smilšu aizturētāju (Iekārta Nr.2), (turpmāk– Darbi) atbilstoši SIA “Būvprojekts”, reģistrācijas Nr. 44102006392, izstrādātajam būvprojektam “Lietus notekūdeņu kanalizācijas tīkla pārbūve uzstādot naftas produktu atdalītājus/smilšu ķērājus, Kaudzīšu iela 57, Rumbula, Stopiņu pag., Ropažu novads” (turpmāk–Būvprojekts).
0. Darbu izpildi Būvuzņēmējs apņemas veikt un pabeigt Darbu izpildes grafikā paredzētajos termiņos un nodrošināt pilnīgu Darbu pabeigšanu un nodošanu Pasūtītājam ne vēlāk kā 5 (piecu) kalendāro mēnešu laikā pēc BUN saņemšanas, neskaitot Pasūtītāja noteikto vai tehnoloģisko pārtraukumu. Minētajā termiņā netiek ieskaitīts laika periods no Līguma 5.22. punktā minētā akta parakstīšanas līdz akta par objekta pieņemšanu ekspluatācijā izsniegšanas. 

3. Līgumcena un norēķinu kārtība
0. Līgumā paredzēto Darbu kopējā apmaksājamā summa ir _________________ EUR (______________________________) (turpmāk – Līgumcena) bez pievienotā vērtības nodokļa (turpmāk – PVN), saskaņā ar Būvuzņēmēja iesniegto Finanšu piedāvājumu, Darbu izmaksu un lokālām tāmēm.
0. PVN aprēķinās un maksās valsts budžetā Pasūtītājs, piemērojot likumā „Pievienotās vērības nodokļa likums” 142.pantā noteikto nodokļa apgriezto (reverso) maksāšanas kārtību.
0. Būvuzņēmējs apliecina, ka Līgumcenā ir iekļauti visi darbi un materiāli atbilstoši tam, kas nepieciešams pilnīgai Darbu veikšanai.
0. Līguma darbības laikā izmaiņas Līguma cenā var tikt veiktas tikai Līgumā un Publisko iepirkumu likumā paredzētajā kārtībā un apmērā.
0. Līgumcena visā Līguma darbības laikā nevar tikt paaugstināta sakarā ar cenu pieaugumu darbaspēka un/vai materiālu izmaksām, un citu normatīvo aktu (t.sk. nodokļu likmes vai nodokļu) izmaiņām, kas stāsies spēkā visā Līguma darbības laikā vai, kas stājušās spēkā pirms Līguma spēkā stāšanās, ja par tiem Pasūtītājs un/vai Būvuzņēmējs zināja līdz piedāvājuma iesniegšanas termiņam.
0. Būvuzņēmējam nav tiesības prasīt papildu samaksu no Pasūtītāja, ja Līguma izpildes laikā tiek konstatēts, ka Būvuzņēmējs nav iekļāvis visus nepieciešamos darbus un/vai materiālus un/vai izmaksas, saskaņā ar Tehnisko specifikāciju un situāciju Objektā, kļūdījies pakalpojumu cenās, nav piedāvājis cenu par visu Darbu apjomu, kas nepieciešams Darbu pilnīgai sniegšanai, Objekta pieņemšanai ekspluatācijā un nodošanai Pasūtītājam saskaņā ar Līgumu un tā pielikumiem. 

4. [bookmark: _Hlk136950195]Maksājumu izdarīšanas kārtība
4.1. Līguma cena Būvuzņēmējam par Darbu izpildi tiek ieskaitīta Būvuzņēmēja norādītajā bankas kontā šādā kārtībā:
4.1.1. [bookmark: _Hlk112834811]Pasūtītājs var samaksāt Būvuzņēmējam avansa maksājumu līdz 30% (piecdesmit procentu) apmērā no Līgumcenas (ja Būvuzņēmējs to pieprasa un iesniedz avansa nodrošinājumu) jeb ___________ EUR (______________) bez PVN pārskaitot to uz Būvuzņēmēja avansa rēķinā norādīto bankas kontu 10 (desmit) darba dienu laikā no Būvuzņēmēja rēķina saņemšanas, ja 5 (piecu) darba dienu laikā no avansa rēķina iesniegšanas Pasūtītājam tiek iesniegta pirmā pieprasījuma Avansa atmaksas garantija 100% (simts procenti) apmērā no pieprasītās avansa summas, avansa maksājuma garantijas polise bankas vai apdrošināšanas sabiedrības izdota garantijas polise, izmaksājama avansa apmērā, saskaņā ar Līguma pielikumu Nr.5.;
4.1.2. samaksa par līgumā paredzēto Būvdarbu izpildi tiek veikta pēc kārtējā akta par kalendārā mēnesī vai mēnešiem izpildītajiem darbiem abpusējas un Būvuzrauga parakstīšanas un attiecīga rēķina saņemšanas no Būvuzņēmēja, atbilstoši rēķinā norādītajam apmaksas termiņam, kas nav īsāks par 15 (piecpadsmit) dienām;
4.1.3. apmaksa par Būvdarbiem, kas tika veikti pēdējā mēnesī, tiek veikta pēc 5.25. punktā minētā akta abpusējās parakstīšanas un atbilstoša rēķina saņemšanas, saskaņā ar rēķinā norādīto apmaksas termiņu, kas nav īsāks par 15 (piecpadsmit) dienām.   
4.1.4. no Būvdarbu izpildes aktā noteiktās summas (bez PVN) par faktiski izpildītajiem būvdarbiem pirms šīs summas izmaksas Pasūtītājs ietur avansam atbilstošu procentu no maksājamās summas un proporcionāli dzēš būvdarbu veicējam izmaksāto avansu (ja tāds ir saņemts) (ja attiecināms).
(Būvuzņēmējam ir pienākums savlaicīgi, bet ne vēlāk kā 5 (piecu) darba dienas pirms termiņa beigām, iesniegt Pasūtītājam Avansa atmaksas garantijas pagarinājuma projektu. Savukārt, gadījumā, ja Būvuzņēmējs nav iesniedzis Pasūtītājam Avansa atmaksas garantijas pagarinājuma projektu, Pasūtītājam ir tiesības izmantot Avansa atmaksas garantiju. Avansa atmaksas garantijas pagarinājuma oriģināls iesniedzams ne vēlāk kā 5 (piecas) darba dienas pēc tam, kad noslēgta abpusēja vienošanās par Līguma darbības termiņa pagarinājumu (ja attiecināms).
4.2. Ja Būvuzņēmējs ir nokavējis noteikto Avansa atmaksas garantijas pagarinājuma projekta un/vai Avansa atmaksas garantijas pagarinājuma oriģināla iesniegšanas termiņu, tad Pasūtītājam ir tiesības, saskaņā ar Pasūtītāja piestādīto rēķinu, piemērot Piegādātājam Līgumsodu 0,1% (nulle komats viens procents) apmērā izmaksāta Avansa apmēra vērtības par katru nokavēto termiņa dienu līdz tiek iesniegta jauna Avansa atmaksas garantija vai tiek parakstīt Būvdarbu pieņemšanas-nodošanas akts, bet ne vairāk kā 10 % (desmit procenti) no Līguma kopējās summas (ja attiecināms).
4.3. Būvuzņēmējs e-rēķinu iesniedz izmantojot Pasūtītāja oficiālo elektronisko adresi (e-adresi) vai e-pastu: gramatvediba@getlini.lv. Rēķinā norādot atsauci uz iepirkumu, iepirkuma līguma Nr., priekšmetu, summu bez PVN, PVN, kā arī citu papildus informāciju pēc nepieciešamības.
4.4. Par samaksas dienu tiek uzskatīta diena, kurā Pasūtītājs veicis bankas pārskaitījumu uz Būvuzņēmēja rēķinā norādīto bankas kontu.

5. Būvdarbi
5.1. Pēc būvdarbu izpildei paredzētās vietas pieņemšanas no Pasūtītāja, Būvuzņēmējs, ievērojot Darbu izpildes grafikā noteikto Darbu veikšanas secību un termiņus, organizē un nodrošina Būvdarbu veikšanu atbilstoši izstrādātajam Būvprojektam.
5.2. Pasūtītājs 20 (divdesmit) kalendāro dienu laikā pēc Līguma noslēgšanas nodod Būvuzņēmēja rīcībā un atbildībā Būvdarbu izpildei nepieciešamo vietu (turpmāk - Objekts), saņemot atzīmi būvatļaujā par būvdarbu uzsākšanas nosacījumu izpildi.
5.3. Būvdarbu veikšanai visu nepieciešamo atļauju (t.sk., transporta kustības ierobežošana u.c.) un nepieciešamo saskaņojumu ar citām atbildīgām institūcijām saņemšanu, kā arī visu nepieciešamo Būvdarbu sagatavošanai un norisei (nožogojums, sabiedriskās drošības nodrošināšana un citi pasākumi) nodrošina Būvuzņēmējs.
5.4. Būvuzņēmējs nodrošina Būvdarbu izpildei nepieciešamo pagaidu pieslēgumu elektroenerģijas un ūdens tīkliem. Būvuzņēmējs sedz visus izdevumus par Objektā patērēto elektroenerģiju, ūdeni/kanalizāciju un apkuri līdz Objekta pieņemšanai ekspluatācijā.
5.5. Būvuzņēmējam jāveic apkārtējās vides aizsardzības pasākumi, kas saistīti ar Būvdarbiem Objektā.
5.6. [bookmark: _Hlk24716127]Veicot darbus, Būvuzņēmējam jāpielieto Būvdarbu tehnoloģijas, būvizstrādājumi un būvmateriāli, kas garantē Latvijas būvnormatīvos un nacionālajos standartos noteiktās, kā arī Pasūtītāja izvirzītās kvalitātes prasības, kā arī jānodrošina Būvdarbu kvalitātes kontrole, atbilstoši kvalitātes kontroles sistēmai un standartu prasībām.
5.7. Ja Būvuzņēmējs vēlas izmantot ekvivalentus produktus to vietā, kas ir norādīti Līguma dokumentos, Būvuzņēmējam ir jāiesniedz šādi alternatīvie produkti iepriekšējam Pasūtītāja apstiprinājumam. Būvuzņēmējam ir jānodrošina pierādījumi produktu savstarpējai aizstājamībai un jāsedz visi izdevumi, kas radušies sakarā ar savstarpējās aizvietojamības izpēti. Līguma dokumentos norādīto produktu aizstāšana ar ekvivalentiem produktiem ir pieļaujama situācijā, ja ražotājs ir pārtraucis ražot konkrēto produktu, vai Būvuzņēmējs no tā neatkarīgu objektīvu iemeslu dēļ nespēj nodrošināt materiālu/ būvizstrādājumu /iekārtu piegādi 4 (četru) mēnešu laikā no līguma noslēgšanas, Būvuzņēmēja piedāvātais ir labākas kvalitātes vai līdzvērtīgs. Pasūtītājam ir tiesības, bet nav pienākums apstiprināt alternatīvu produktu pielietojumu, turklāt šāds saskaņojums nav obligāts priekšnosacījums Līgumcenas palielināšanai. Ja Būvdarbu laikā tiek veikta būvprojektā/ būvdarbu līgumā iekļauto materiālu/ būvizstrādājumu/iekārtu nomaiņa uz ekvivalentiem materiāliem/ būvizstrādājumiem, tiek sagatavoti materiālu saskaņošanas akti, kuros atspoguļo informāciju par sākotnēji paredzēto materiālu/būvizstrādājumu un tā būtiskajām tehniskajām īpašībām un piedāvāto materiālu un tā īpašībām, lai būtu izvērtējams, ka aizvietotais materiāls ir ekvivalents sākotnēji paredzētajam. Šajā gadījumā netiek gatavoti darbu apjomu izmaiņu akti.
5.8. Būvdarbu laikā, ja ir nepieciešams, notiek būvniecības procesa dalībnieku sapulces. Sanāksmes tiek rīkotas Pasūtītāja telpās vai Objektā, un tajās piedalās Būvuzņēmēja pārstāvji, t.sk. projekta vadītājs un atbildīgais būvdarbu vadītājs, Pasūtītāja pārstāvji, Būvuzraugs, kā arī citas personas pēc Pasūtītāja un Būvuzņēmēja saskaņotiem ieskatiem, kuras ir tiesīgas pieņemt lēmumus.
5.9. Ja Būvuzņēmējs konstatē kļūdas vai trūkumus Būvprojektā (t.sk., neveiksmīgi risinājumi, materiālu un metožu pielietojumi u.c.), tam nekavējoties jāinformē Pasūtītājs un jāpiedāvā jauni risinājumi.
5.10. Ja objektīvu apstākļu dēļ Darbu izpildes laikā Būvprojektā tiek veikti grozījumi vai Pasūtītājs ir uzdevis Būvuzņēmējam Līgumā neparedzētu Darbu izpildi, kā dēļ palielinās veicamo Darbu apjoms, Pasūtītājs, var pagarināt Darbu izpildes termiņu, vai var piešķirt papildu finansējumu tādā apmērā, kāds tehniski un tehnoloģiski ir nepieciešams Darbu kvalitatīvai un savlaicīgai izpildei.
5.11. Būvuzņēmējs nav tiesīgs bez Pasūtītāja rakstiskas piekrišanas veikt Objektā tādus darbus, kuri pēc Līguma nav uzdoti. Būvuzņēmējs ar Pasūtītāja rakstisku piekrišanu var neveikt Objektā tādu Būvdarbu daļu, kas ir paredzēta Tāmē, bet dabā faktiski nav nepieciešama. Šajā gadījumā gala rēķinā tiek samazināta Līgumcena par neveiktajiem Būvdarbiem, par ko līdzēji sastāda aktu un paraksta Līguma grozījumus.
5.12. Būvuzņēmējam jānodrošina, lai Pasūtītāja pārstāvjiem, Būvuzraugam un autoruzraugam būtu brīva un droša piekļuve Būvdarbiem un Objektam. Viņiem ir tiesības izmantot Būvuzņēmēja instrumentus, pārbaudes ierīces, kas pieejamas Objektā, kā arī saņemt nepieciešamo palīdzību no citiem savu pienākumu pildīšanai. Būvuzņēmējam Būvdarbu izpildes laikā Objektā jānodrošina Pasūtītāja norādīto trešo personu brīva piekļūšana un darbība Objektā.
5.13. Būvuzņēmēja pienākumos ietilpst Būvdarbu laikā veikt visus saprātīgi nepieciešamos pasākumus, lai ierobežotu zaudējumu nodarīšanu un traucējumu radīšanu, piesārņojuma, trokšņu u.c. darbību rezultātu negatīvo ietekmi.
5.14. Darbu izpildes gadījumā Būvuzņēmējs līdz tekošā mēneša 15. (piecpadsmitajam) datumam, iesniedz Pasūtītājam aktu par iepriekšējā periodā izpildītajiem būvdarbiem.
5.15. Saņemto Aktu Pasūtītājs izvērtē 3 (trīs) darba dienu laikā, saskaņo un vienu parakstītu tā eksemplāru atgriež Būvuzņēmējam. 
5.16. Ja izpildīto Būvdarbu pieņemšanas procesā tiek konstatēti līdz galam nepadarīti Būvdarbi, defekti vai atkāpes no Līguma noteikumiem, vai Būvprojekta, Pasūtītājs izsniedz Būvuzņēmējam paziņojumu par atteikumu parakstīt Aktu un norāda termiņu defektu vai trūkumu novēršanai. Atkārtota Būvdarbu pieņemšana – nodošana notiek pēc atteikumā minēto defektu novēršanas un Pasūtītāja prasību izpildes.
5.17. Akts par izpildīto Būvdarbu pieņemšanu un Būvuzņēmēja iesniegtais rēķins ir pamats ikmēneša maksājumu izdarīšanai. Akts par izpildīto Būvdarbu pieņemšanu ir spēkā, ja to ir parakstījis Pasūtītājs, Būvuzņēmējs un Būvuzraugs.
5.18. Ikmēneša izpildītie Būvdarbi nav atzīstami par pieņemtiem, ja Pasūtītājs tos nav akceptējis, tie neatbilst faktiski izpildītajam Būvdarbu apjomam, neatbilst Līgumam, Būvprojektam, normatīvo aktu prasībām 
5.19. Pasūtītājs ir tiesīgs jebkurā brīdī ar rakstveida paziņojumu dot Būvuzņēmējam norādījumus apturēt Būvdarbus vai jebkādas to daļas izpildi, norādot iemeslus un paziņojot par to Būvvaldei (ja darbi tiek pārtraukti par periodu, kas pārsniedz kalendāro gadu). Šādā gadījumā puses fiksē pārtraukuma termiņu un tas netiek ieskaitīts kopējā Darbu izpildes termiņā. Būvuzņēmējs apņemas nekavējoties pēc iepriekšminētā paziņojuma saņemšanas pārtraukt Būvdarbus vai to attiecīgās daļas izpildi un veikt visas nepieciešamās darbības izpildītās vai iesāktās Būvdarbu daļas saglabāšanai, ja tas ir tehnoloģiski iespējams. Ja Būvdarbu vai to attiecīgās daļas pārtraukšana nav tehnoloģiski iespējama, Būvuzņēmējs informē par to Pasūtītāju un aptur Būvdarbus, līdzko tas būs iespējams. Pēc Būvdarbu pārtraukšanas Būvuzņēmējs rakstiskā veidā brīdina Pasūtītāju par visiem ar apturēšanu saistītajiem riskiem, sekām, ietekmi uz jau izpildīto, atlīdzību un termiņu. Būvuzņēmējs atsāk Būvdarbu vai to apturētās daļas izpildi ne vēlāk kā 10 (desmit) darba dienu laikā pēc Pasūtītāja rakstveida paziņojuma par Būvdarbu atsākšanu saņemšanas, ja uz Būvdarbu atsākšanas brīdi nav radušies tādi ārkārtēji, objektīvi un ārpus Būvuzņēmēja kontroles esoši apstākļi, kas kavē vai padara neiespējamu Būvdarbu atsākšanu.
5.20. Būvuzņēmējs Būvdarbu veikšanas laikā nodrošina tīrību Objektā, savlaicīgu un regulāru būvgružu, sadzīves un bīstamo atkritumu aizvešanu, Objekta teritorijā esošo ceļu uzturēšanu, t.sk. tehnoloģiskā pārtraukuma laikā. Ne vēlāk kā Būvdarbu pabeigšanas dienā Būvuzņēmējam par saviem līdzekļiem jāizved no Objekta atlikušie būvniecībā radušies atkritumi, konstrukcijas, kā arī Būvuzņēmējam piederošais inventārs, darbarīki, jāveic teritorijas uzkopšana, lai Objektu nodotu Pasūtītājam tīru un sakārtotu.
5.21. Būvuzņēmējam jāveic visi nepieciešamie pasākumi, lai līdz šajā Līgumā noteiktajam Būvdarbu izpildes termiņam sagatavotu Objektu nodošanai ekspluatācijā saskaņā ar visām prasībām, kuras izvirza kontroles instances atbilstoši Latvijas Republikā spēkā esošajiem normatīvajiem aktiem, 
5.22. Pēc Līgumā paredzēto Būvdarbu pabeigšanas, 5 (piecu) darba dienu laikā, Būvuzņēmējs nodod un Pasūtītājs pieņem Būvdarbus, un būvobjekta izpilddokumentāciju, parakstot Būvdarbu pabeigšanas aktu.  
5.23. Pēc Būvdarbu pabeigšanas akta parakstīšanas, 10 (desmit) darba dienu laikā Pasūtītājs ierosina Būvvaldē/Birojā Objekta pieņemšanu ekspluatācijā.
5.24. Būvuzņēmējam jāievēro un jāizpilda arī citi Būvdarbu izpildes noteikumi, kas izriet no Līguma, Būvprojekta, Tehniskās specifikācijas un Latvijas Republikā spēkā esošajiem normatīvajiem aktiem, kas regulē šādu Būvdarbu veikšanu.
5.25. Būvdarbu veicējs 3 (trīs) dienu laikā pēc būvobjekta pieņemšanas ekspluatācijā iesniedz pasūtītājam būvobjekta nodošanas un pieņemšanas aktu, kas ir noformēts atbilstoši Ministru kabineta noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu" pielikumam.
5.26. Būvobjekta nodošanas un pieņemšanas akts parakstāms 3 darbdienu laikā no akta saņemšanas dienas.

6. Riska pāreja, būvdarbu drošība un atbildība
6.1. Būvuzņēmējs uzņemas risku (nelaimes gadījumi, būves sagrūšana, bojājumu rašanās, zaudējumu nodarīšana trešajām personām u.c.) par Objektu no tā pieņemšanas no Pasūtītāja, par ko Puses abpusēji parakstījušas pieņemšanas nodošanas aktu, līdz nodošanai ekspluatācijā.
6.2. Būvuzņēmējs atbild par visu to personu drošību Objektā, kurām ir tiesības tur atrasties, un nodrošina nepiederošu vai neatbilstoši ekipētu personu neielaišanu Objektā. Būvuzņēmējs ir atbildīgs par darba drošības noteikumu ievērošanu Objektā.
6.3. Būvuzņēmējs ir materiāli atbildīgs par Pasūtītājam, Objektam, trešajām personām vai apkārtējai videi nodarīto zaudējumu, kas radies Būvuzņēmēja vainas dēļ Būvdarbu izpildes laikā.
6.4. Būvuzņēmējs, parakstot šo Līgumu, apliecina, ka tam ir atbilstoša kvalifikācija un zināšanas, resursi, prasmes un iemaņas, kas nepieciešamas drošai Būvdarbu veikšanai, vides, veselības u.c. aizsardzībai un darba, ugunsdrošības u.c. drošības noteikumu ievērošanas nodrošināšanai.
6.5. Būvuzņēmēja pienākums ir nekavējoties informēt Pasūtītāju par nelaimes gadījumiem Objektā vai Objektam nodarīto kaitējumu.
6.6. Būvdarbu izpildes laikā tiek izmantoti cilvēka veselībai, dzīvībai un videi nekaitīgi Materiāli un izejvielas, tehnoloģijas, procesi un seku likvidēšanas metodes.

7. Būvdarbu garantija
7.1. Garantijas laiks izpildītajiem Būvdarbiem ir 36 (trīsdesmit seši) mēneši. Garantijas laiks tiek rēķināts no brīža, kad būvvalde ir izdevusi aktu par būves pieņemšanu ekspluatācijā. Būvuzņēmējam ir jānodrošina, lai Būvdarbos izmantoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas tiktu nodotas Pasūtītājam vienlaicīgi ar Būvdarbu nodošanas un pieņemšanas akta iesniegšanu un Pasūtītājs tās varētu brīvi izmantot. 
7.2. Garantijas laika ietvaros Būvuzņēmējs par saviem līdzekļiem 7 (septiņu) darba dienu laikā veic Garantijas darbus, pamatojoties uz Pasūtītāja rakstisku pretenziju, kurai pievienots Defektu akts par radušos defektu trūkumiem, bojājumiem, neprecizitātēm vai citām neatbilstībām. 
7.3. Ja Garantijas laikā konstatēto Būvdarbu defektu, trūkumu vai neatbilstības novēršanai Līguma minētās Garantijas laika ietvaros tehniski nepieciešams ilgāks laiks par 7 (septiņām) dienām, tad Būvuzņēmējs 3 (trīs) darba dienu laikā no brīža, kad Būvuzņēmējs ir saņēmis Pasūtītāja rakstisku pretenziju par konstatēto defektu, trūkumu vai neatbilstību, sastāda rakstisku apliecinājumu, kurā norāda pretenzijā minēto defektu, trūkumu vai neatbilstību novēršanas termiņus un iesniedz to Pasūtītājam apstiprināšanai. Defektus vai trūkumus, kas var radīt kaitējumu cilvēku veselībai, apkārtējai videi vai Objekta ekspluatācijai (t.sk., kavē Objekta normālu ekspluatāciju) Būvuzņēmējs uzsāk novērst nekavējoties, pēc Pasūtītāja pirmā pieprasījuma (t.sk., telefoniski un elektroniski sniegta), kā arī veic visus nepieciešamos pasākumus kaitīgo seku mazināšanai un novēršanai.
7.4. Par normatīvo aktu un Līguma noteikumiem atbilstošu Garantijas darbu izpildi tiek abpusēji parakstīts Garantijas darbu izpildes akts.
7.5. Gadījumā, ja Būvuzņēmējs nepilda savas saistības atbilstoši Līgumā noteiktajam, Pasūtītājam ir tiesības piesaistīt papildus darbaspēku attiecīgo defektu, un trūkumu novēršanas darbu izpildei, un Būvuzņēmēja pienākums ir 5 (piecu) darba dienu laikā apmaksāt Pasūtītājam attiecīgos izdevumus un/vai zaudējumus. Ja Būvuzņēmējs atsakās apmaksāt Pasūtītājam attiecīgos izdevumus un/vai zaudējumus, Pasūtītājam ir tiesības attiecīgos izdevumus un/vai zaudējumus ieturēt no būvdarbu garantijas laika garantijas.

8. Izmaiņas Līgumā
8.1. Visi Līguma grozījumi, labojumi un papildinājumi ir spēkā tikai tad, ja tie noformēti rakstveidā, Pusēm savstarpēji vienojoties. Tie pievienojami Līgumam kā pielikumi un kļūst par Līguma neatņemamu sastāvdaļu, kā arī, tie nav pretrunā ar Publisko iepirkumu likuma 61. panta regulējumam. Jebkurā brīdī šī Līguma spēkā esamības laikā Pasūtītājs ir tiesīgs rakstiskā veidā pieprasīt, lai tiek veiktas izmaiņas Būvprojektā un/vai Būvdarbos. Pēc šāda pieprasījuma saņemšanas Būvuzņēmējam ir pienākums izdarīt Pasūtītāja pieprasītās izmaiņas veicamajos Būvdarbos, izņemot gadījumu, ja tās ir pretrunā ar Latvijas Republikā spēkā esošo normatīvo aktu noteikumiem. Ja Pasūtītāja pieprasītās izmaiņas neprasa būtiskas izmaiņas Būvdarbu apjomā, Būvuzņēmēja pienākums ir veikt Pasūtītāja pieprasītās izmaiņas un to saskaņošanu ar visām nepieciešamajām personām un iestādēm bez papildu Līgumcenas, bet Būvuzņēmējam šādā gadījumā ir tiesības uz Darbu izpildes grafikā noteikto termiņu pagarinājumu, par kuru līdzēji vienojas atsevišķi. 
8.2. Visi Līguma grozījumi, labojumi un papildinājumi ir spēkā tikai tad, ja tie noformēti rakstveidā, Pusēm savstarpēji vienojoties. Tie pievienojami Līgumam kā pielikumi un kļūst par Līguma neatņemamu sastāvdaļu, kā arī, tie nav pretrunā ar Publisko iepirkumu likuma 61. panta regulējumam. 
8.3. [bookmark: _Hlk181711966]Jebkādas Līguma izmaiņas un papildinājumi veicami saskaņā ar Publisko iepirkumu likuma 61. panta noteikumiem. Līgumā var tikt veikti nebūtiski grozījumi un grozījumi atbilstoši Publisko iepirkumu likuma 61. panta piektās daļas noteikumiem. Rakstiskās vienošanās paraksta visas puses, un ir pievienojamas Līgumam kā neatņemamas sastāvdaļas.
8.4. [bookmark: _Hlk181712000]Līgumā var tikt veikti būtiski grozījumi, iestājoties Publisko iepirkumu likuma 61. panta trešās daļas 2. – 4. punktos minētiem gadījumiem. Līgumcenas pieaugums, ko noteic kā visu secīgi veikto grozījumu naudas vērtības summu šādos gadījumos nevar pārsniegt 50 procentus no sākotnējās iepirkuma līguma līgumcenas attiecībā uz katru gadījumu, kas minēts Publisko iepirkumu likuma 61. panta trešās daļas 2. un 3. Punktā.
8.5. Jebkurā brīdī šī Līguma spēkā esamības laikā Pasūtītājs ir tiesīgs rakstiskā veidā pieprasīt, lai tiek veiktas izmaiņas Būvprojektā un/vai Būvdarbos. Pēc šāda pieprasījuma saņemšanas Būvuzņēmējam ir pienākums izdarīt Pasūtītāja pieprasītās izmaiņas veicamajos Būvdarbos, izņemot gadījumu, ja tās ir pretrunā ar Latvijas Republikā spēkā esošo normatīvo aktu noteikumiem. Ja Pasūtītāja pieprasītās izmaiņas neprasa būtiskas izmaiņas Būvdarbu apjomā, Būvuzņēmēja pienākums ir veikt Pasūtītāja pieprasītās izmaiņas un to saskaņošanu ar visām nepieciešamajām personām un iestādēm bez papildu Līgumcenas, bet Būvuzņēmējam šādā gadījumā ir tiesības uz Darbu izpildes grafikā noteikto termiņu pagarinājumu, par kuru līdzēji vienojas atsevišķi. 
8.6. Darbu izpildes laikā var tikt veiktas izmaiņas sākotnēji paredzētajos Darbos, ja Darbu izpildes laikā tiek konstatēta nepieciešamība autoruzraudzības kārtībā veikt Būvdarbu apjomu vai tehnisko risinājumu izmaiņas, un bez to veikšanas nav iespējams precīzi sasniegt Būvprojektā paredzēto rezultātu. Pasūtītājam ir tiesības veicamajiem Būvdarbiem izmainīt tehniskās prasības, Būvdarbu tehnoloģiju, iekārtas, Materiālus, Būvdarbu apjomu, tajā skaitā to samazināt un/vai papildināt Darba apjomu, uzdodot Būvuzņēmējam veikt Līgumā sākotnēji neparedzētus darbus.
8.7. Izmaiņu gadījumā Pasūtītājs un Būvuzņēmējs sagatavo Izmaiņu rīkojumu par Būvdarbu izmaiņu tehniskajiem risinājumiem un izmaksām, par neparedzētiem darbiem un līdz ar to par pamatojumu Līgumcenas izmaiņām, tai skaitā izslēgtie un ieslēgtie darbu apjomi (attiecībā uz ielēgtiem un izslēgtie darbiem skatīt nosacījumus, kas iekļauti Līguma 8.nodaļa). Kad Pasūtītājs, Būvuzņēmējs un Būvuzraugs ir parakstījuši Izmaiņu rīkojumu, Pasūtītājs un Būvuzņēmējs var noslēgt vienošanos par minēto darbu ieslēgšanu/izslēgšanu no Būvdarbu apjomā un pievieno to Līgumam. Vienošanos par minētajām izmaiņām Pasūtītajs un Būvuzņēmējs noslēdz pirms šo būvdarbu apmaksas.
8.8. Pasūtītājs ir tiesīgs veikt izmaiņas Būvdarbu apjomos Līguma darbības laikā, ja izmaiņas radušās Būvuzņēmējam iepriekš neparedzamu apstākļu dēļ, kurus Būvuzņēmējs sākotnēji nevarēja paredzēt un kas nav tehniski vai lietderības apsvērumu dēļ nodalāmi, neradot ievērojamas grūtības Pasūtītājam, t.sk.: 
8.8.1. Būvdarbi, kas nav minēti tehniskajā dokumentācijā, bet kas ir uzskatāmi par nepieciešamiem un šī nepieciešamība ir tehniski pierādāma, lai sasniegtu tehniskajā dokumentācijā minēto galarezultātu un lai nodrošinātu Objekta normālu funkcionēšanu atbilstoši tiem mērķiem, kuriem Objekts paredzēts, ievērojot arī tās prasības, kas Objektam tiek izvirzītas, pamatojoties uz Latvijas Republikā spēkā esošo normatīvo aktu prasībām attiecībā uz Objekta funkcionālo nozīmi; 
8.8.2. tehniskās dokumentācijas izstrādes laikā veikto pieņēmumu neatbilstība esošai situācijai – ievērojot samērīguma principu, ka nav bijis iespējams apsekot visas esošās inženierkomunikācijas, būves, kam nepieciešami papildus citi būvelementi;
8.8.3. Pasūtītājs var veikt Darbu daudzumu palielināšanu atbilstoši faktiski nepieciešamajiem darbu daudzumiem (piemēram, saskaņā ar izpildmērījumiem, nepilnībām būvniecības ieceres dokumentācija vai citu apstākļu dēļ, kurus sākotnēji objektīvi nebija iespējams konstatēt, nosakot Darbu apjomus).
8.9. Izslēdzamo un ieslēdzamo neparedzēto Būvdarbu izmaksas aprēķināšanas principi: 
8.9.1. Būvuzņēmēja piedāvājumā norādītās izmaksas, t.sk. vienību cenas, virsizdevumu un peļņas procentuālais apmērs ir spēkā visu Līguma darbības periodu; 
8.9.2. ja Līguma kopējās summas ietvaros izmainītajos Būvdarbu apjomos ir iekļauti Līguma tāmei analoģiski Būvdarbu veidi, tad šiem Būvdarbiem tiek piemēroti Līguma tāmes vienību izcenojumi; 
8.9.3. ja iekļaujamie Būvdarbi ietver pozīcijas, kas nav minētas Būvdarbu apjomos, un nav pielīdzināmi kādam no Līguma tāmē noteiktajam Būvdarbu veidam, tad izmaksas nosaka atbilstoši esošai tirgus situācijai. Pasūtītāja pārstāvis izvērtē attiecīgās pozīcijas atbilstību esošai tirgus situācijai. Par tirgus cenām vienojas abi Līdzēji, ja nepieciešams, pieaicinot Būvinženieri.
8.10. Būvdarbu apjoma samazinājuma vai palielinājuma rezultātā piemēro šādu kārtību:
8.10.1. Būvuzņēmējs un Pasūtītājs sastāda un paraksta izslēdzamo un/vai ieslēdzamo darbu tāmi ar Darbu vai Būvdarbu apjomiem un pozīcijām, turpmāk– Izslēdzamo un /vai ieslēdzamo darbu tāme;
8.10.2. Izslēdzamo un/vai ieslēdzamo darbu tāmi ar Darbu vai Būvdarbu apjomiem un pozīcijām apstiprina Būvuzraugs;
8.10.3. Līgumcenas palielinājums pieļaujams, ja Būvdarbu apjomā nepieciešams ieslēgt apjomus, kas sākotnēji nav bijuši paredzēti, ja  neparedzētie darbi ir ierosināti pēc Pasūtītāja iniciatīvas, Pasūtītājam precizējot Līguma priekšmetu vai objektu.
8.11. Ja Pasūtītājs Līguma izpildes laikā pēc Būvdarbu uzsākšanas maina Būvdarbu vai konstrukciju, Materiālu apjomus uz mazākiem apjomiem, vai arī tā veidus, risinājumus, un Būvuzņēmējs pēc Būvdarbu uzsākšanas jau ir veicis nepieciešamo Materiālu, vai iekārtu pasūtījumu, vai veicis atbilstošus Būvdarbus, saskaņā ar sākotnējām Pasūtītāja prasībām, un šo izmaiņu rezultātā Būvdarbu veikšanai vairs nav nepieciešami iepriekš pasūtītie Materiāli, vai iekārtas, vai izpildītie Būvdarbi, bet Būvuzņēmējam nav iespēju attiecīgos pasūtījumus atcelt jeb šāda atcelšana ir nesamērīgi dārga, tad Pasūtītājs kompensē Būvuzņēmējam izdevumus, kas saistīti ar iepriekšminēto konstrukciju, Materiālu iegādi (ar nosacījumu, ka tie nodoti Pasūtītāja īpašumā, atbilstoši to iegādes vērtībai) vai Darbu izpildi.
8.12. [bookmark: _Hlk24714739]Pasūtītājs var veikt vai var atļaut veikt papildu darbus, kas netika iekļauti sākotnējos Darbu apjomos, papildu apjomi vai uzlabojumi, kas var uzlabot būves konstruktīvo noturību, arhitektūru, energoefektivitāti vai citi uzlabojumi, kas var dot ekonomiju būves, ēkas vai iekārtu ekspluatācijas gaitā, tai skaitā jaunu darbu veikšanu, ietekmi uz būves ekspluatāciju, uzturēšanu vai kalpošanu, būves robežu izmaiņas, jaunu progresīvu būvmateriālu ienākšanu Latvijas tirgū, izmaiņas sakarā ar trešo personu iesniegumiem, lai uzlabotu būves vai iekārtu tehniskos risinājumus, vai kas nepieciešami citu būvdarbu uzsākšanai, un/vai pabeigšanai, kā arī Objekta nodošanai ekspluatācijā. Papildus darbiem piemēro tādas pašas cenas kā analogiem darbiem Līgumā, bet tādiem, kam analogu Līgumā nav, cenu nosaka Pasūtītājs pēc līdzīga rakstura darbu cenām Līgumā, vai, ja līdzīga rakstura darbu cenas Līgumā nav, pēc Būvuzņēmēja iesniegtās un Būvuzrauga saskaņotās cenas kalkulācijas un līdzīga rakstura darbu cenām tirgū.
8.13. Ja līdzēji 30 (trīsdesmit) dienu laikā nespēj panākt vienošanos par Darbu izpildes grafikā noteikto termiņu pagarinājumu un/vai Būvuzņēmējam izmaksājamās Līgumcenas apmēru, un/vai starp līdzējiem pastāv strīds par to, vai Pasūtītāja pieprasītās izmaiņas ir pretrunā normatīvo aktu imperatīvām prasībām, un/vai par šī Līguma norādītajiem jautājumiem saistībā ar pasūtītajiem Materiāliem un iekārtām, Puses ir tiesīgas: atteikties no pieprasītajām Izmaiņām vai apturēt Būvdarbu izpildi līdz panākta vienošanās starp Pasūtītāju un Būvuzņēmēju, t. sk. pieaicinot ekspertu būvizmaksu noteikšanas jautājumos. Eksperta izmaksas šādos gadījumos sedz puse, kura tiek atzīta par vainīgu.
8.14. Ja, sākot no Būvuzņēmēja piedāvājuma iesniegšanas dienas, ir stājušies spēkā tādi normatīvie tiesību akti, kas pazemina vai paaugstina veicamā Darba izmaksas un kuru ietekme uz izmaksām ir precīzi nosakāma, ja šādi grozījumi nav atspoguļoti līgumcenā (t.i., ja korekcijas nolikumā noteiktā kārtībā nav veikusi iepirkuma komisija) un, ja ir veikts iepriekšējs brīdinājums, tad pēc abu pušu savstarpējas vienošanās tiek grozītas nolīgtās vienības cenas.

9. Darbu izpildes termiņš un noteikumi
9.1. Līgums stājas spēkā, kad to ir parakstījuši abi Līdzēji. Līgums ir spēkā līdz tajā paredzēto saistību pilnīgai izpildei.
9.2. Būvdarbu izpildi Būvuzņēmējs apņemas veikt atbilstoši savstarpēji saskaņotam Darbu izpildes grafikam, ievērojot Līguma 2.2. punktā noteikto termiņu.  
9.3. Būvdarbu izpildei noteikto termiņu, Pusēm rakstiskā veidā vienojoties, var pagarināt, ja:
9.3.1. tiek konstatēti nelabvēlīgi, sezonai neraksturīgi klimatiskie apstākļi;
9.3.2. ja Pasūtītājs vai Būvuzraugs ir kavējis vai apturējis Būvdarbu veikšanu pie apstākļiem, kuros nav vainojams Būvuzņēmējs;
9.3.3. tiek veiktas izmaiņas izpildāmos Darbos;
9.3.4. nepieciešams veikt neparedzētus vai papildu darbus;
9.3.5. valsts vai pašvaldības institūcija izdod administratīvu aktu, kas ir saistošs izpildot Būvdarbus un kavē Darbu izpildes grafikā noteikto termiņu ievērošanu;
9.3.6. pēc Līguma noslēgšanas radušies no Būvuzņēmēja neatkarīgi, objektīvi apstākļi, kuru dēļ ir traucēta saistību izpilde un par ko Būvuzņēmējs ir rakstiski informējis Pasūtītāju par šādu apstākļu iestāšanos;
9.3.7. iestājušies nepārvaramas varas apstākļi.
9.4. Būvuzņēmējam ir saistoši tie Pasūtītāja un tā pārstāvju rīkojumi, kas nav pretrunā normatīvo aktu noteikumiem, šī Līguma noteikumiem un negroza tos, kā arī ir vērsti uz līgumsaistību sekmīgu izpildi. 
9.5. Būvdarbi un Darbi tiek uzskatīti par izpildītiem, kad Būvdarbi ir  nodoti Pasūtītājam un parakstīts Būvobjekta nodošanas un pieņemšanas akts, atbilstoši līguma 5.25. punktam.  

10. Pušu pienākumi un tiesības
10.1. Pasūtītājs apņemas:
10.1.1. sniegt visu tā rīcībā esošo informāciju, kas nepieciešama Būvdarbu veikšanai. Nepieciešamības gadījumā pēc pirmā Būvuzņēmēja pieprasījuma sagatavojot pilnvarojumu Būvuzņēmējam nepieciešamās informācijas saņemšanai no trešajām personām Pasūtītāja vārdā;
10.1.2. ne vēlāk kā 5 (piecu) darba dienu laikā pirms Būvdarbu uzsākšanas atbilstoši Darbu izpildes laika grafikam nodot Būvuzņēmējam Objektu, par ko starp Pusēm tiek parakstīts atsevišķs akts un kurā tiek fiksēts Objekta stāvoklis;
10.1.3. nozīmēt savu pārstāvi – Būvuzraugu – būvdarbu izpildes, to kvalitātes un atbilstības Līgumam uzraudzīšanai. Būvuzraugam ir tiesības jebkurā brīdī apturēt būvdarbu veikšanu, iepriekš rakstiski paziņojot par to Būvuzņēmējam un argumentējot pieņemto lēmumu. Būvuzraugam ir visas tās tiesības un pienākumi, kādi tam ir noteikti būvnormatīvos, kā arī citos normatīvajos aktos;
10.1.4. nozīmēt savu pārstāvi Darbu izpildes, to kvalitātes un atbilstības Līgumam uzraudzīšanai; 
10.1.5. nodrošināt Būvuzņēmēja personālam un autotransportam iespēju netraucēti piekļūt Objektam Darbu izpildes laikā vai citos Pušu saskaņotos laikos;
10.1.6. pieņemt Būvuzņēmēja izpildītos Darbus saskaņā ar Līguma noteikumiem; 
10.1.7. samaksāt par izpildītajiem Darbiem saskaņā ar Līguma noteikumiem;
10.2. Pasūtītājam ir tiesības:
10.2.1. vienpusēji apturēt Darbu izpildi gadījumā, ja Būvuzņēmējs pārkāpj Līgumu, normatīvo aktu prasības, kā arī citos Līgumā noteiktajos gadījumos;
10.2.2. vienpusēji atkāpties no līguma izpildes, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī, ja attiecīgie apstākļi bija pastāvējuši pirms līguma noslēgšanas, bet pasūtītājam tie nebija zināmi;
10.2.3. Pēc apakšuzņēmēja pamatota rakstiska pieprasījuma maksājumus par apakšuzņēmēja sniegtajiem pakalpojumiem vai būvdarbiem Būvuzņēmējam, kurus tas ir pieņēmis un kuru izpildi ir pieņēmis arī Būvuzraugs, kuru apmaksas termiņš apakšuzņēmēja iesniegtajam un Būvuzņēmēja pieņemtajam rēķinam tiek kavēts, un ja Pasūtītājs nav izmaksājis visu Būvuzņēmējam pienākošos līgumcenu, Pasūtītājs uz apakšuzņēmēja iesniegta rēķina pamata var veikt maksājumu tieši apakšuzņēmējam un par attiecīgo summu samazināt nākamo maksājumu Būvuzņēmējam. Pasūtītājs pirms apakšuzņēmēja rēķina apmaksas rakstiski  5 (piecas) darba dienas iepriekš informē par šādu pieprasījumu Būvuzņēmēju un ļauj tam izteikt viedokli par pieprasījuma pamatotību. 
10.2.4. citas Pasūtītāja tiesības, kādas ir noteiktas normatīvajos aktos.
10.2.5. Pirms saules paneļu pasūtījuma veikšanas, pēc nepieciešamības samazināt saules paneļu jaudas, proporcionāli veicot līguma summas izmaiņas. Pasūtītājs par plānotām izmaiņām paziņo Būvuzņēmējam kārtējā būvsapulcē, pēc kā Būvuzņēmējs 7 (septiņu) dienu laikā veic izmaiņas Tāmē un iesniedz Pasūtītajam izskatīšanai veiktās izmaiņas. Pasūtītājs uz sava rēķina veic izmaiņas būvprojektā, nodrošina izmaiņu saskaņošanu Būvvaldē. Pēc saskaņojuma saņemšanas Būvvaldē, Puses noslēdz vienošanos par izmaiņām darbu izpildē. Minētā punkta izpildei Pusēm ir tiesības vienoties par Būvdarbu izpildes proporcionālu pagarinājumu.
10.2.6. jebkurā Līguma izpildes laikā pieprasīt Būvuzņēmējam iesniegt dokumentus, apliecinājumus un citu informāciju, kas nepieciešama, lai pārliecinātos par to, ka ne Būvuzņēmējs, ne tā piesaistītie apakšuzņēmēji Līguma izpildē neizmanto Krievijas Federācijas vai Baltkrievijas Republikas izcelsmes preces vai pakalpojumus.
10.3. Būvuzņēmējs apņemas:
10.3.1. veikt Būvdarbu sagatavošanu un būvtāfeles izgatavošanu un uzstādīšanu, kurā jānorāda Objekta nosaukums, Pasūtītājs, Būvuzņēmējs, Būvdarbu vadītājs, Būvuzraugs, Autoruzraugs, Būvprojekta autors, iepriekš saskaņojot būvtāfelē izvietojamo informāciju ar Pasūtītāju un Būvuzraugu;
10.3.2. pirms Būvdarbu sākuma izstrādāt Būvdarbu veikšanas projektu atbilstoši spēkā esošu normatīvo aktu prasībām un veikt tā saskaņošanu ar Pasūtītāju un Būvuzraugu; 
10.3.3. pirms Būvdarbu uzsākšanas Objektā atbilstoši Darbu izpildes laika grafikam pieņemt no Pasūtītāja Objektu pēc tā faktiskā stāvokļa, Pusēm sastādot par to aktu;
10.3.4. Būvdarbus veikt saskaņā ar Latvijas būvnormatīviem, citu normatīvo aktu un Būvprojektā norādītajām funkcionālajām prasībām.
10.3.5. Būvdarbu veikšanas procesā ievērot drošības tehnikas, ugunsdrošības, būvniecības procesu uzraugošo institūciju ieteikumus, veikt apkārtējās vides aizsardzības pasākumus, kas saistīti ar Būvdarbiem Objektā (tai skaitā, veikt vides vadības pasākumus, lai samazinātu atkritumu radīšanu būvlaukumā, ievērotu trokšņu līmeņa normas, nodrošināt energoefektivitāti un ūdens resursu efektīvu izmantošanu, veikt pasākumus kaitīgu atkritumu un bīstamu vielu noplūdes novēršanai u.c.), kā arī uzņemties pilnu atbildību par jebkādiem minēto noteikumu pārkāpumiem un to izraisītajām sekām; 
10.3.6. nodrošināt visu nepieciešamo dokumentu atrašanos būvlaukumā, kuru uzrādīšanu var prasīt amatpersonas, kas ir tiesīgas kontrolēt Būvdarbus;
10.3.7. nodrošināt tīrību Būvdarbu teritorijā un Būvuzņēmēja darbības zonā visā Būvdarbu veikšanas laikā, kā arī ģenerāluzkopšanas darbus pirms Būvdarbu nodošanas – pieņemšanas akta parakstīšanas; 
10.3.8. nodrošināt Objektu ar nepieciešamajām ierīcēm visu būvgružu aizvākšanai, kā arī nodrošināt to regulāru izvešanu uz speciāli ierīkotām vietām atbilstoši spēkā esošajiem normatīvajiem aktiem;
10.3.9. izstrādāt detalizētus rasējumus, ja tādi nepieciešami, un saskaņot ar Pasūtītāju pirms attiecīgo Būvdarbu uzsākšanas; 
10.3.10. rakstveidā informēt Pasūtītāju par visiem apstākļiem, kas atklājušies Būvdarbu izpildes procesā un var neparedzēti ietekmēt Būvdarbu izpildi;
10.3.11. nekavējoties brīdināt Pasūtītāju, ja Būvdarbu izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu; 
10.3.12. pirms Objekta nodošanas ekspluatācijā sakārtot Objektu un tam piegulošo teritoriju (novākt būvgružus, Būvuzņēmējam piederošo inventāru un darba rīkus, veikt objekta ģenerāltīrīšanu pirms nodošanas Pasūtītājam u.c.);
10.3.13. ievērot un izpildīt Būvuzrauga likumīgās prasības, kā arī regulāri saskaņot veicamo Būvdarbu izpildi;
10.3.14. nodrošināt Būvuzņēmēja pārstāvja klātbūtni sanāksmēs darbu laikā; 
10.3.15. veikt citas darbības saskaņā ar Līgumu, Būvprojektu, Latvijas būvnormatīviem un citiem normatīvajiem aktiem;
10.3.16. sagatavot Objektu pieņemšanai ekspluatācijā, lai Pasūtītājs varētu ierosināt un nodot būvi ekspluatācijā;
10.3.17. iegūt un iesniegt visus nepieciešamos atzinumus, lai Pasūtītājs varētu ierosināt Objekta pieņemšanu ekspluatācijā atbilstoši Būvprojekta dokumentācijai;
10.3.18. nodrošināt, ka ne pats, ne tā piesaistītie apakšuzņēmēji Līguma izpildē neizmanto Krievijas Federācijas vai Baltkrievijas Republikas izcelsmes preces vai pakalpojumus. Pēc Pasūtītāja pieprasījuma Būvuzņēmējs Pasūtītāja noteiktajā termiņā, kurš nav īsāks par 3 (trīs) darba dienām, iesniedz dokumentus, apliecinājumus un citu informāciju, kas nepieciešama šīs prasības izpildes pārbaudei.
10.4. Būvuzņēmējam ir tiesības:
10.4.1. ja Būvdarbu izpildes procesā Būvuzņēmējam radīsies fiziski šķēršļi vai apstākļi, kurus tas, kā pieredzējis un kvalificēts Būvuzņēmējs iepriekš nevarēja paredzēt, tad viņam ir tiesības, saskaņojot ar Pasūtītāju iepriekš minēto šķēršļu likvidēšanas metodi un izmaksas, saņemt Būvdarbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. Par tādiem šķēršļiem un apstākļiem Puses uzskata jebkādu Būvdarbu pārtraukšanu, kas rodas Pasūtītāja saistību nepildīšanas rezultātā vai pēc Pasūtītāja norādījuma, kā arī Valsts institūciju vai pašvaldības iestāžu aizlieguma;
10.4.2. atkāpties no Tehniskās specifikācijas un Būvprojekta tikai ar Pasūtītāja rakstveida piekrišanu. Šajā gadījumā Būvuzņēmējam ir pienākums normatīvajos aktos noteiktajā kārtībā uz sava rēķina izdarīt grozījumus Tehniskajā specifikācija un Būvprojektā;
10.4.3. pirms Būvdarbu uzsākšanas Būvuzņēmējs ar rīkojumu nozīmē Būvdarbu vadītāju. Būvdarbu vadītāju Būvuzņēmējs ir tiesīgs nomainīt tikai un vienīgi ar Pasūtītāja rakstveida piekrišanu, nozīmējot jaunu speciālistu ar līdzvērtīgu pieredzi un kvalifikāciju.
10.4.4. Piedāvāt Būvprojektā norādītajiem būvmateriāliem, iekārtām un būvizstrādājumiem ekvivalentus, tos atsevišķi saskaņojot ar Pasūtītāju, iesniedzot izvērtēšanai piedāvātā materiāla izmaksas, norādot arī tirgus cenas. Ja materiāls ir sākotnēji tāmēts, tad cenu nosaka atbilstoši tāmei. 

11. Līguma izbeigšana
11.1. Līgums var tikt izbeigts Pusēm vienojoties vai šajā līgumā noteiktajos gadījumos Pasūtītājam vai Būvuzņēmējam vienpusēji atkāpjoties no tā.
11.2. Pasūtītājs ir tiesīgs 10 (desmit) darba dienas iepriekš, ar vienpusēju rakstveida paziņojumu Būvuzņēmējam, vienpusēji atkāpties no šajā Līgumā minēto saistību izpildes, ja:
11.2.1. [bookmark: _Hlk24715155]ja Būvuzņēmējs Būvuzņēmēja vainojamas darbības vai bezdarbības dēļ nav uzsācis Būvdarbus Objektā vairāk kā 15 (piecpadsmit) darba dienas pēc Objekta nodošanas Būvuzņēmējam ar abpusēji parakstītu pieņemšanas nodošanas aktu un atzīmes par būvdarbu uzsākšanas nosacījumu izpildi izdarīšanas būvatļaujā;
11.2.2. ja Būvuzņēmējs neievēro Būvprojekta vai normatīvo aktu prasības, vai nespēj veikt Būvdarbus Līgumā noteiktajos termiņos. Jebkurā gadījumā par nespēju veikt būvdarbus Līgumā noteiktajos termiņos tiks uzskatīts būvdarbu izpildes kavējums ilgāks par 10 (desmit) darba dienām, kas radies Būvuzņēmēja vainojamas darbības vai bezdarbības rezultātā; 
11.2.3. ja pēc Pasūtītāja pieprasījuma neatkarīgs eksperts ir konstatējis, ka Uzņēmējs Darbus veic nekvalitatīvi, vai neatbilstoši Būvprojektam vai Latvijas Republikas būvnormatīviem un Būvuzņēmējs 5 (piecu) darbdienu laikā pēc eksperta atzinuma saņemšanas nav uzsācis nepieciešamās darbības konstatēto nepilnību novēršanai;
11.2.4. Darbu izpilde ir apturēta, un tā nevar tikt atjaunota bez būtiskas Līgumcenas vai Darba izpildes termiņa izmaiņām un Puses nevar vienoties;
11.2.5. ir uzsākta Būvuzņēmēja likvidācija, Būvuzņēmējs ir atzīts par maksātnespējīgu, ir apturēta tā saimnieciskā darbība vai Būvuzņēmējs ir izslēgts no būvkomersantu reģistra;
11.2.6. ja līgumu nav iespējams izpildīt tādēļ, ka līguma izpildes laikā būvuzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
11.2.7. ja Būvuzņēmējs neievēro Līguma 10.3.18. punktā noteikto pienākumu nodrošināt, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi, vai arī Pasūtītāja noteiktajā termiņā neiesniedz dokumentus, apliecinājumus vai citu informāciju, kas nepieciešama minētās prasības izpildes pārbaudei.
11.3. Būvuzņēmējs apņemas nekavējoties pēc iepriekšminētā paziņojuma saņemšanas pārtraukt Būvdarbus vai to attiecīgās daļas izpildi un veikt visas nepieciešamās darbības izpildītās vai iesāktās Būvdarbu daļas saglabāšanai, ja tas ir tehnoloģiski iespējams. Ja Būvdarbu vai to attiecīgās daļas pārtraukšana nav tehnoloģiski iespējama, Būvuzņēmējs informē par to Pasūtītāju un aptur Būvdarbus, līdzko tas būs iespējams. Pēc Būvdarbu apturēšanas Būvuzņēmējs Pasūtītāja norādītajā laikā ierodas uz akta sastādīšanu un atbrīvo Objektu
11.4. Izbeidzot Līgumu Līdzējiem vienojoties vai izmantojot tiesības vienpusēji izbeigt Līgumu, Puses sagatavo un paraksta atsevišķu aktu par faktiski izpildīto Darbu apjomu, kvalitāti un to vērtību. Gadījumā, ja Būvuzņēmējs ir pasūtījis un Objektā novietojis atbilstošus Materiālus vai iekārtas, Pasūtītājs pieņem un apmaksā Darbus, Materiālus un iekārtas tādā apjomā, kādā tie atbilstoši Līgumam ir faktiski izpildīti un ir turpmāk izmantojami.
11.5. Pasūtītājs ir tiesīgs vienpusēji atkāpties no līguma izpildes, ja līgumu nebūs iespējams izpildīt saistībā ar apstākli, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas:
11.5.1. Būvuzņēmējs 1 (vienas) darbadienas laikā kopš sankciju piemērošanas rakstveidā informē Pasūtītāju par piemērotajām sankcijām, to potenciālo ietekmi uz Būvuzņēmēja spēju izpildīt Līgumu, un pasākumiem, ko Būvuzņēmējs veic, lai Līgumu varētu izpildīt.
11.5.2. Līguma pirmstermiņa izbeigšanās gadījumā, ja sankciju dēļ tālāka Līguma izpilde nav iespējama  Būvuzņēmējs Preces, ko Pasūtītājs ir saņēmis, paliek Pasūtītāja valdījumā un, ja īpašumtiesības jau nav pārgājušas, šādas Preces pāriet Pasūtītāja īpašumā.
11.5.3. Ja Līguma tālāka izpilde nav iespējama Eiropas Savienības vai Ziemeļatlanijas līguma organizācijas dalībvalsts noteikto sankciju dēļ, tad Pasūtītājs samaksā Būvuzņēmējam par faktiski piegādāto Preču apjomu vai faktiski veiktajiem darbiem saskaņā ar Līgumu. Ja piemēroto sankciju dēļ Pasūtītājam nav tiesības veikt samaksu Būvuzņēmējam, Pasūtītājs atliek samaksas veikšanu un samaksai noteiktie termiņi tiek pagarināti līdz brīdim, kad pret Būvuzņēmēju tiek atceltas sankcijas un maksājumus ir iespējams veikt.
12. Līgumsodi
12.1. Ja Būvuzņēmēja vainas dēļ  tiek kavēta būvdarbu izpildes gala termiņš, tad Pasūtītājs ir tiesīgs Būvuzņēmējam piemērot līgumsodu 0,01% apmērā no  laikā neizpildītās saistības summas par katru nokavēto dienu, bet ne vairāk kā 10 % no Līgumcenas.
12.2. Ja Pasūtītājs nepamatoti kavē samaksu par paveiktajiem Darbiem, tad Būvuzņēmējam ir tiesības piemērot Pasūtītājam līgumsodu 0,01% apmērā no laikā neizpildītās saistības summas par katru nokavēto dienu, bet ne vairāk kā 10 % (desmit procentu) apmērā no tās.
12.3. Ja nokavēts kāds no Līgumā noteiktajiem termiņiem, līgumsods tiek aprēķināts par periodu, kas sākas nākamajā dienā pēc Līgumā noteiktā saistību izpildes termiņa un ietver dienu, kurā saistības izpildītas.
12.4. Ja Būvuzņēmējs neveic garantijas darbus Līgumā noteiktajā termiņā, tad Pasūtītājs ir tiesīgs Būvuzņēmējam piemērot līgumsodu EUR 500.00 (pieci simti euro un 00 centi) apmērā par katru gadījumu.
12.5. Katrai Pusei pilnā apmērā jāatlīdzina otram zaudējumi (izņemot negūto peļņu), kas radušies tādēļ, ka kāda no Pusēm nav izpildījis vai ir nepienācīgi izpildījis Līguma saistības, vai pieļāvis citādu prettiesisku vainojamu rīcību. Līguma izpildes termiņa neievērošanas gadījumā no Būvuzņēmēja puses, Būvuzņēmējs uzņemas visas finanšu saistības pret Pasūtītāju. 
12.6. Ja Būvuzņēmēja vai Pasūtītāja ieskatā ir iestājies kāds no šajā Līgumā paredzētajiem apstākļiem, kas dod tiesību Pasūtītājam vai Būvuzņēmējam uz līgumsoda saņemšanu un/vai zaudējumu atlīdzību, Pasūtītāja un Būvuzņēmēja pienākums ir rakstiskā veidā vērsties pie Pasūtītāja vai Būvuzņēmēja ar paziņojumu par līgumsoda un/vai zaudējumu atlīdzības pieprasījumu, savā rakstveida lūgumā detalizēti norādot apstākļus, kas Pasūtītāja vai Būvuzņēmēja ieskatā dod tam tiesības uz līgumsodu/ zaudējumu atlīdzību.
12.7. Līgumsoda samaksa neatbrīvo Būvuzņēmēju no turpmākas saistību izpildes pienākuma.

13. Strīdu risināšana
13.1. Šis Līgums noslēgts, iztulkojams un izpildāms saskaņā ar Latvijas Republikā spēkā esošo normatīvo aktu prasībām.
13.2. Visas domstarpības un strīdi, kādi izceļas starp līdzējiem saistībā ar šo Līgumu, tā interpretāciju, spēkā esamību vai izpildi, risināmi savstarpēju pārrunu ceļā. Ja līdzēji saprātīgā termiņā nespēj strīdu atrisināt savstarpēju pārrunu rezultātā, attiecīgais strīds risināms Latvijas Republikas tiesā saskaņā ar Latvijas Republikas normatīvajiem aktiem.
13.3. Neskatoties uz jebkāda strīda pastāvēšanu vai uzsāktu tiesvedību, Būvuzņēmēja pienākums, ja vien to neaizliedz uzsāktā tiesvedība, ir turpināt pienācīgi un godprātīgi izpildīt Darbus un citus šajā Līgumā paredzētos no tā izrietošos pienākumus.

14. Nepārvarama vara
14.1. Neviens no līdzējiem nenes atbildību par Līguma saistību neizpildi vai izpildes aizturēšanu, ja minētā neizpilde vai izpildes aizturēšana saistīta ar nepārvaramu varu, par ko otram ir paziņots rakstiski 5 (piecu) dienu laikā. Nepārvaramas varas apstākļi tiek apstiprināti ar kompetentas iestādes izsniegtu slēdzienu.
14.2. Ar nepārvaramu varu šī Līguma skaidrojumā saprotami ārkārtēja rakstura apstākļi, kas nav atkarīgi no līdzēju darbības, kurus līdzēji nevarēja ne paredzēt, ne novērst saprātīgiem līdzekļiem (piem., dabas stihijas, ugunsgrēks, eksplozijas u.tml). Šādā gadījumā saistību izpildes termiņš tiek atlikts attiecīgi termiņam, kurā darbosies šie apstākļi.
14.3. Ja nepārvaramās varas apstākļu rezultātā kādam no līdzējiem Līguma saistību izpilde ir traucēta vairāk kā 20 (divdesmit) dienas, otram, kuram nav nodarīts kaitējums, ir tiesības vienpusējā kārtā 15  (piecpadsmit) dienas iepriekš paziņot par Līguma laušanu un savstarpējo norēķinu izdarīšanu.
14.4. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, līdzēji saskaņo savu turpmāko rīcību par Līguma izpildi un izpildes termiņiem, šī Līguma noteiktajā kārtībā noslēdzot par to atsevišķu vienošanos.

15. Līguma izpildē iesaistītā personāla un apakšuzņēmēja iesaistīšana un nomaiņas kārtība 
15.1. Darbu veikšanai Būvuzņēmējs piesaista savā Piedāvājumā norādīto personālu un apakšuzņēmējus. Būvuzņēmējs ir atbildīgs par piesaistītā personāla un apakšuzņēmēju veiktā darba atbilstību šī Līguma prasībām.
15.2. Pēc Līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Būvuzņēmējs atbilstoši Publisko iepirkumu likuma 63.panta ceturtajā daļā noteiktajam iesniedz būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Būvuzņēmēja apakšuzņēmēju apakšuzņēmējus
15.3. Pēc Līguma noslēgšanas Būvuzņēmējs atbilstoši Publisko iepirkumu likuma 62. pantā noteiktajai kārtībai drīkst veikt Līguma izpildē iesaistītā personāla un apakšuzņēmēju maiņu, to iepriekš saskaņojot ar Pasūtītāju. Pasūtītājs nepiekrīt personāla un/vai apakšuzņēmēja nomaiņai gadījumā, ja pēc personāla un/vai apakšuzņēmēja viedokļa par nomaiņas iemesliem uzklausīšanas tiek secināts, ka personāla un/vai apakšuzņēmēja nomaiņa tiek veikta, lai izvairītos no saistību izpildes pret apakšuzņēmēju vai personālu. 
15.4. Pasūtītājs nepiekrīt personāla, kuru tas iesaistījis Līguma izpildē un par kuru Iepirkuma Piedāvājumā sniedzis informāciju Pasūtītāja pilnvarotajai iepirkuma komisijai, un kura kvalifikācijas atbilstību Iepirkuma nolikumā izvirzītajām prasībām Pasūtītāja pilnvarotā iepirkuma komisija ir vērtējusi, kā arī apakšuzņēmēju, uz kuru iespējām Būvuzņēmējs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām nomaiņai, ja pastāv kāds no šādiem nosacījumiem:
15.4.1. tiek piedāvāts nomainīt personālu vai apakšuzņēmēju un tas neatbilst tām Iepirkuma procedūras dokumentos noteiktajām prasībām, kas attiecas uz personālu vai apakšuzņēmējiem;
15.4.2. tiek piedāvāts nomainīt apakšuzņēmēju, uz kura iespējām Būvuzņēmējs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Būvuzņēmējs atsaucies, apliecinot savu atbilstību Iepirkuma procedūrā noteiktajām prasībām vai tas atbilst Publisko iepirkumu likuma 9.pantā minētajiem pretendentu izslēgšanas nosacījumiem;
15.4.3. tiek piedāvāts nomainīt vai saskaņot jaunu apakšuzņēmēju, kura veicamo būvdarbu vērtība ir euro 10 000,00 vai lielāka, un tas atbilst Publisko iepirkumu likuma 9.pantā minētajiem pretendentu izslēgšanas nosacījumiem.
15.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājumu izvērtēšanas kritērijiem.
15.6. Pasūtītājs nepiekrīt apakšuzņēmēja nomaiņai vai jauna apakšuzņēmēja, kura izpildāmo darbu vērtība ir 10 000,00 euro no kopējās Līguma vērtības vai lielāka, iesaistīšanai Līguma izpildē, ja uz piedāvāto apakšuzņēmēju attiecas pretendentu izslēgšanas nosacījumi, kas minēti Publisko iepirkumu likuma 9.pantā.
15.7. Lūgumu nomainīt Būvuzņēmēja personālu vai apakšuzņēmēju vai iesaistīt jaunu apakšuzņēmēju, Būvuzņēmējs iesniedz Pasūtītājam, norādot informāciju un pievienojot dokumentus, kas nepieciešami lēmuma pieņemšanai. 
15.8. Pasūtītājs pieņem lēmumu, atļaut vai atteikt Būvuzņēmēja personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē, 5 (piecu) darba dienu laikā pēc tam, kad tas saņēmis visu informāciju un dokumentus, kas nepieciešami lēmuma pieņemšanai. Pieņemot lēmumu, Pasūtītājs ņem vērā Publisko iepirkumu likuma 62. panta nosacījumus. Par pieņemto lēmumu Pasūtītājs paziņo rakstveidā, nosūtot to pa faksu vai elektroniski, kā arī pa pastu uz Būvuzņēmēja norādīto adresi. 
15.9. Pārbaudot jaunā apakšuzņēmēja atbilstību, Pasūtītājs piemēro PIL 9.pantā noteiktos izslēgšanas noteikumus. Minētos termiņus skaita no dienas, kad lūgums par apakšuzņēmēju nomaiņu iesniegts Pasūtītājam.

16. Personu datu aizsardzība un konfidencialitāte
16.1. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur personas datus (piemēram, Pušu pārstāvju un/vai kontaktpersonu identificējošā un kontaktinformācija). Šādā gadījumā katrs no Pusēm ir uzskatāms par patstāvīgu pārzini savā rīcībā esošu datu apstrādei, tā apņemas datus apstrādāt atbilstoši spēkā esošajiem normatīvajiem aktiem, un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi, izpildītu normatīvo aktu prasības vai realizētu citas leģitīmas attiecīgās Puses  intereses. Puses apņemas nodrošināt spēkā esošajiem tiesību aktiem atbilstošu aizsardzības līmeni otrās Puses iesniegtajiem personas datiem.
16.2. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi.
16.3. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošo datu aizsardzības tiesību aktiem.
16.4. Pēc Puses pieprasījuma otra Puse ziņo vai dokumentāri pierāda, ka tā ievēro piemērojamo datu aizsardzības tiesību aktu prasības un Līgumā noteiktos pienākumus.
16.5. Pusēm vienmēr jāievēro piemērojamie tiesību akti personas datu aizsardzības jomā.
16.6. Puse atlīdzina otrai Pusei jebkuras prasības, izmaksas (tostarp samērīgus izdevumus par juridiskiem pakalpojumiem), zaudējumus, naudas sodus, izdevumus, kas Pusei radušies, otrai Pusei pārkāpjot Līgumu attiecībā uz personas datu aizsardzību, tostarp pārkāpjot piemērojamos tiesību aktus par personas datu aizsardzību.
16.7. Puses tiek atbrīvotas no atbildības par personas datu apstrādi, ko saņēmušas, no vispār pieejamiem avotiem, kā arī informācijas, datu izplatīšanu, kas tika izplatīti un publicēti vai citā veidā bija pieejami masu informācijas avotos un internetā.
16.8. Puses ir tiesīgas apstrādāt personas datus tikai tik ilgi, cik tas nepieciešams, lai pienācīgi izpildītu no Līguma izrietošas saistības.
16.9. Puses vienojas neizpaust konfidenciāla rakstura informāciju, ko par tādu ir noteikusi Puse, kas attiecas uz otru Pusi un kļuvusi zināma Līguma darbības laikā. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes laikā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības un veicot Būvdarbus.
16.10. Puses apņemas Darbu veikšanas un Līguma darbības laikā, kā arī pēc Līguma izbeigšanas bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
16.11. Puses nodrošina informācijas konfidencialitātes noteikumu izpildi arī no jebkuru trešo personu puses, ko Puses piesaistījusi Līguma izpildei.
16.12. Katra no Pusēm apņemas informēt tās personas (piemēram, kuras norādītas kā kontaktpersonas vai pārstāvji), kuru personas dati tiek nodoti otrai Pusei, par: 
16.12.1. to, ka tās personas dati ir tikuši apstrādāti;
16.12.2. otrās Puses nosaukumu, kontaktinformāciju un mērķiem, kādiem nodotie dati varētu tikt izmantoti, t.i., Līguma saistību izpildei vai leģitīmu interešu realizēšanai;
16.12.3. iespēju vērsties pie attiecīgās Puses, lai iegūtu papildu informāciju vai realizētu savas kā datu subjekta tiesības.
16.13. Pasūtītājs  norāda, ka Būvuzņēmēja pārstāvji un kontaktpersonas var iepazīties  ar Pasūtītāja personu datu apstrādes kārtību SIA “Getliņi EKO” personas datu apstrādes paziņojumā klientiem sadarbības partneriem un apmeklētājiem (pieejams – www.getlini.lv sadaļā Personas datu apstrāde).
16.14. Par konfidenciālu tiek uzskatīta jebkura informācija, ko kāds no Līdzējiem ir uzzinājis Līguma sagatavošanas, parakstīšanas vai izpildes laikā (izņemot informāciju, kas saskaņā ar Publisko iepirkumu likuma 60. pantā ir vispārpieejama), tai skaitā, jebkāda informācija par Līdzējiem, to darbiniekiem vai klientiem, par Līgumā ietverto darbību raksturu vai jebkādām to detaļām. Pēc pasūtījuma izpildes (pakalpojuma pieņemšanas), informācija par publisko izdevumu detalizētām izmaksām nav uzskatāma par ierobežotas pieejamības informāciju.

17. Citi noteikumi
17.1. Līguma nodaļu nosaukumi ir lietoti tikai ērtākai Līguma pārskatāmībai un tie nevar tikt izmantoti Līguma noteikumu tulkošanai un interpretācijai.
17.2. Lai sekmīgi vadītu šī Līguma izpildi:
17.2.1. Būvuzņēmējs un Pasūtītājs nozīmē pārstāvjus, kuriem ir tiesības darboties līdzēju vārdā saistībā ar šī Līguma izpildi, t.sk., veikt ar šo Līgumu uzņemto saistību izpildes kontroli, organizēt starp līdzējiem finansiāla un cita rakstura vienošanos slēgšanu;
17.2.2. Līdzēju kontaktpersonas un par Līguma izpildi atbildīgās personas ir: 
17.2.2.1. SIA “Getliņi EKO” puses – ______________________________________, e-pasts: ___________________. T. ________________.;
17.2.2.2.  “________________” puses – ______________________________________, e-pasts: ___________________. T. ________________.
17.3. Visi no šī Līguma izrietošie paziņojumi, lūgumi, pieprasījumi, pretenzijas un cita informācija ir noformējama rakstveidā latviešu valodā kā Elektronisks dokuments vai nosūtāma pa pastu uz šajā Līguma norādīto līdzēja adresi vai nododama pret parakstu. Lai veicinātu ātrāku līdzēju saziņu līdzēji ir tiesīgi šajā Līguma punktā minētos dokumentus papildus pasta sūtījumam nosūtīt arī pa faksu vai elektronisko pastu.
17.4. Par Darbu organizācijas jautājumiem to norises laikā līdzēji un Būvuzraugs vienojas mutiski. Būvuzņēmējs 2 (divu) darba dienu laikā var pieprasīt un saņemt rakstveida apstiprinājumu, ja tāda nepieciešamība izriet no norādījuma būtības.
17.5. Līdzēji uzņemas pienākumu sniegt rakstveida atbildi nekavējoties, bet ne vēlāk kā 5 (piecu) darba dienu laikā uz jebkuru otra pieprasījumu, kas saistīts ar Līguma izpildi, ja vien Līgumā nav paredzēts cits termiņš, vai līdzēji nevienojas par citu termiņu.
17.6. Ja kāds no Līguma punktiem un apakšpunktiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
17.7. Līgumā neatrunātās līdzēju savstarpējās tiesiskās attiecības apspriežamas saskaņā ar Latvijas Republikā spēkā esošajiem normatīvajiem aktiem.
17.8. Līdzēji nekavējoties rakstiski paziņo viens otram par pilnvaroto pārstāvju, rekvizītu vai citas būtiskas informācijas izmaiņām. Līdz šāda paziņojuma saņemšanas dienai visi sūtījumi, ko viens līdzējs nosūtījis otram līdzējam Līgumā noteiktajā kārtībā uz iepriekš norādīto juridisko adresi, atzīstami par pienācīgi nosūtītiem un saņemtiem, kā arī visi maksājumi, ko viens līdzējs ieskaitījis iepriekš norādītajā bankas kontā, atzīstami par pienācīgi izdarītiem.
17.9. Līgumā minēto tiesību neizmantošana nav uzskatāma par atteikšanos no šīm tiesībām. Daļēja to izmantošana nenozīmē atteikšanos no to izmantošanas pilnā apmērā.
17.10. Līdzēji vienojas, ka Darbu dokumentācija un ar tā izpildi saistītā informācija ir konfidenciāla un Būvuzņēmējs to drīkst izpaust trešajām personām tikai ar Pasūtītāja rakstisku piekrišanu. Būvuzņēmējs drīkst veikt publikācijas un sniegt intervijas par Objektu vai Darbiem tikai ar Pasūtītāja iepriekšēju rakstisku piekrišanu.
17.11. Līgumā minētie pielikumi un ar šī Līguma izpildi saistītie pielikumi, tajā skaitā Izmaiņas un papildinājumi, kas ir rakstiski noformēti pēc to parakstīšanas kļūst par šī Līguma pielikumiem un ir šī Līguma neatņemamas sastāvdaļas.
17.12. Šis Līgums ir saistošs kā līdzējiem, tā arī to tiesību un pienākumu pārņēmējiem. Nevienam no līdzējiem nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otra rakstiskas piekrišanas.
17.13. Šis Līgums kopā ar pielikumiem ietver sevī visas līdzēju vienošanās par Līguma priekšmetu un aizstāj visas iepriekšējās rakstiskās vai mutiskās vienošanās un pārrunas par tiem.
17.14. Parakstot šo Līgumu, Būvuzņēmējs apliecina, ka tā saimnieciskā darbība atbilst Pasūtītāja Korporatīvās sociālās atbildības un ilgtspējas politikas  (turpmāk tekstā – Politika) 7.punktā noteiktajām ētikas un reputācijas prasībām (Politika pieejama www.getlini.lv sadaļā Uzņēmums/Dokumenti), kā arī apņemas nekavējoties informēt Pasūtītāju, ja ir iestājies kāds no Politikā uzskaitītajiem ētikas un reputācijas prasību pārkāpumiem.
17.15. Gadījumā, ja kāds no Līdzējiem maina savu juridisko adresi un/vai bankas rekvizītus, kā arī Līdzēja juridiskā statusa maiņas, likvidācijas maksātnespējas gadījumā, vai nomainot atbildīgās personas, Līdzējs ne vēlāk kā 5 (piecu) kalendāro dienu laikā pēc izmaiņu veikšanas rakstiski paziņo par to otram Līdzējam. Par zaudējumiem, kas var rasties sakarā ar šo izmaiņu nesavlaicīgu un nepienācīgu paziņošanu, pilnā apjomā atbild vainīgs Līdzējs.
17.16. Līdzēji apņemas veikt visus nepieciešamos pasākumus, lai novērstu koruptīvas darbības. Neviens Līdzējs vai tās darbinieki nedrīkst tieši vai netieši piedāvāt,  pieprasīt, dot vai pieņemt naudu, dāvanas vai personīgas priekšrocības no otā Līdzēja vai tās darbiniekiem. Jebkura persona ir tiesīga iesniegt informāciju par Līdzēja vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pasūtītāja e-pasta adresi trauksme@getlini.lv.
17.17. Līguma eksemplāriem tiek pievienoti dokumenti, kas norādīti kā Līguma pielikumi.
17.18. Šis Līgums sastādīts 2 (divos) eksemplāros, un parakstīts, pa vienam eksemplāram glabājas pie katra no līdzējiem.
17.19. Līgumam ir pievienoti šādi pielikumi: 
1.pielikums – Finanšu piedāvājums;
2.pielikums – Tehniskā specifikācija;
3.pielikums – Darbu izpildes grafiks;
4.pielikums – Tāme;
5.pielikums – Līguma saistību nodrošinājums - avansa maksājuma garantija;
6.pielikums - SIA „Getliņi EKO” vides vadības un darba aizsardzības noteikumi līgumorganizācijām.


18. PUŠU REKVIZĪTI UN PARAKSTI
	Pasūtītājs:
	Būvuzņēmējs:

	/amats/ / vārds, uzvārds/
	/amats/ / vārds, uzvārds/





Līguma Nr. ________________________
5.pielikums


Līguma “_______________________” (Nr.<līguma numurs>) avansa maksājuma garantija

<Vietas nosaukums>, <gads>.gada <datums>.<mēnesis>

______________________________ (Uzņēmējdarbības forma, nosaukums, reģistrācijas nr., juridiskā adrese), turpmāk – Garantijas sniedzējs

______________________________ (Būvuzņēmējs, reģistrācijas nr., juridiskā  adrese), turpmāk – Būvuzņēmējs

SIA “Getliņi EKO” (vienotais reģistrācijas Nr. 40003367816; juridiskā adrese: Kaudzīšu iela 57, Rumbula, LV-2121), turpmāk – Pasūtītājs vai Garantijas saņēmējs.

Starp Būvuzņēmēju un Pasūtītāju 202_. gada ____.___________ noslēgtā līguma Nr. _________ par Līguma “___________” iepirkuma identifikācijas Nr. GEKO _______________, turpmāk – Līgums, ietvaros, lai nodrošinātu Būvuzņēmēja saistību izpildi attiecībā uz avansa maksājuma atmaksu Līgumā noteiktajos gadījumos, Būvuzņēmējam jāiesniedz Pasūtītājam pirmā pieprasījuma avansa atmaksas garantija. 

Garantijas sniedzējs uzņemas pienākumu samaksāt Garantijas saņēmējam jebkuru tā pieprasīto naudas summu avansa garantijas summas _____________________ (summa vārdiem), turpmāk – Garantijas summa, ietvaros gadījumā, ja ir iesniegts atbilstošs Garantijas saņēmēja parakstīts pieprasījums.

Šī garantija ir spēkā no 202_. gada ____._______ un paliek spēkā līdz Līgumā noteikto saistību izpildei attiecībā uz saņemtā avansa atmaksu.

Maksājums bezierunu kārtībā tiks veikts 5 (piecu) darba dienu laikā uz Garantijas saņēmēja norādīto kontu pēc garantijas pirmā pieprasījuma saņemšanas. Būvuzņēmēja vai Garantijas sniedzēja izvirzītās pretenzijas nevar būt par iemeslu maksājuma aizkavēšanai.

Mēs neaizkavēsim maksājumu un nekādā gadījumā neatkāpsimies no pienākuma veikt maksājumu. Par maksājuma izpildi mēs rakstiski informēsim 5 (piecu) darba dienu laikā pēc Garantijas pirmā pieprasījuma saņemšanas.

Garantijas saņēmējs ir tiesīgs iesniegt avansa atmaksas garantijas pieprasījumu Garantijas sniedzējam ar brīdi, kad avansa summa Garantijas summas apmērā ir ieskaitīta Būvuzņēmēja  kontā, ar nosacījumu, ka informācija, kuru Garantijas sniedzējs ir saņēmis saistībā ar šādas naudas summas pārveduma izpildi, satur norādi, kas ļauj Garantijas sniedzējam identificēt šādas naudas summas pārveduma saistību ar šo garantiju.

___________________		________________		___________________
(amats) 			(paraksts)			(vārds, uzvārds)

* Pretendentam ir tiesības iesniegt pirmā pieprasījuma avansa atmaksas garantiju, kas pēc satura atšķiras no šajā Nolikuma pielikumā minētās garantijas formas, ja tajā ir ietvertas šīs formas būtiskās sastāvdaļas t.i.,
1) avansa atmaksas garantija ir pirmā pieprasījuma neatsaucama garantija un attiecas uz iepirkumu, kurā Pretendents iesniedz piedāvājumu;
2) avansa atmaksas garantijas izpilde tiek nodrošināta garantijas formā minētajā apmērā saskaņā ar Nolikuma prasībām;
3) Pasūtītāja pieprasītais maksājums bezierunu kārtībā tiks veikts 5 (piecu) darba dienu laikā uz Pasūtītāja norādīto kontu pēc Pasūtītāja pirmā pieprasījuma saņemšanas;
4) avansa atmaksas garantija ir spēkā visu iepirkuma līgumā noteikto laiku.


Līguma Nr. _________________
6.pielikums

SIA „Getliņi EKO” vides vadības un darba aizsardzības noteikumi
līgumorganizācijām

1. Izpildot 202_.gada __.______ līgumā Nr. GEKO _____/202_(turpmāk tekstā - Līgums) paredzētos darbus, ______________________ (turpmāk – Uzņēmējs) ir atbildīgs par darba aizsardzības, ugunsdrošības, elektrodrošības, vides aizsardzības un darba kārtības noteikumu ievērošanu atbilstoši Latvijas Republikas normatīvo aktu un SIA “Getliņi EKO” (turpmāk – Getliņi EKO) prasībām. 
1. Zemāk minētās prasības uz Uzņēmēju attiecas tādā mērā, kādā tās attiecas uz Uzņēmēja veicamajiem darbiem un to specifiku, kas aprakstīti Līgumā un tā pielikumos.
1. Uzņēmējs nodrošina, ka Uzņēmēja darbinieki ir:
2. instruēti un apmācīti darba aizsardzībā (atbilstoši veicamajiem uzdevumiem);
2. nodrošināti ar piemērotiem nepieciešamajiem individuālajiem aizsardzības līdzekļiem (turpmāk - IAL), t. sk. obligāto minimumu, kas ir pastāvīgi jāizmanto, atrodoties teritorijā, neatkarīgi no tā, kādi darbi un cik ilgi tiek veikti; 
2. atbilstoši apmācīti, t. sk. ieguvuši attiecīgās atļaujas, sertifikātus vai apliecības, kas nepieciešamas konkrētā darba veikšanai;
2. izgājuši obligātās veselības pārbaudes;
2. iepazīstināti ar Getliņi EKO noteikumiem “Iekšējās kārtības noteikumi uzņēmumu un organizāciju nodarbinātajiem, kas veic darbus SIA “Getliņi EKO” teritorijā un tās dienesta telpās”, kas pieejami Getliņi EKO mājas lapā sadaļā Uzņēmums/Darbību regulējošie dokumenti;
2. apmācīti par resursu lietderīgu izmantošanu (elektroenerģija, ūdens, izejvielas);
2. apmācīti pareizai atkritumu apsaimniekošanai darbu veikšanas teritorijā;
2. instruēti par ķīmisko vielu izmantošanu un glabāšanu;
2. apmācīti reaģēšanai ārkārtas situācijās.
1. Individuālo aizsardzības līdzekļu obligātais minimums:
3. aizsargķivere (ja tiek veikts darbs augstumā, tad jābūt zoda siksniņai);
3. signālveste virs apģērba, kas ir piemērots laika apstākļiem un darba specifikai; 
3. darba apavi;
3. darba cimdi (piemēroti laika apstākļiem un darba specifikai).
1. Darbus augstumā drīkst veikt tikai, izmantojot drošības sistēmas. Ja paredzēts pārvietoties augstumā vai kāpt pa vertikālajām trepēm, jāizmanto trose ar diviem āķiem (karabīnēm). 
1. Uzņēmējs nodrošina, ka:
5. tiek ievērotas poligona teritorijā izliktās ceļa zīmes un informējošie norādījumi;
5. jebkāda veida rakšanas darbi pirms to uzsākšanas ir saskaņoti ar Getliņi EKO Būvniecības daļas vadītāju, lai novērstu esošo pazemes komunikāciju bojāšanu;
5. piesārņoto gruntsūdeņu novadīšana būvniecības gaitā ir saskaņota ar Getliņi EKO Būvniecības daļas vadītāju un Vides pārvaldības daļas vadītāju, lai novērstu virszemes un gruntsūdeņu piesārņošanu poligonā un ārpus poligona teritorijas;
5. beidzot darbus, ir izvesti atlikušie materiāli, sakopta darbu veikšanas vieta un atkritumi novietoti Getliņi EKO norādītajā vietā; 
5. Getliņi EKO darbiniekiem netiks traucēta vai liegta pieeja darba veikšanas vietai, jebkurā laikā, lai veiktu Līguma un šī pielikuma izpildes kontroli; 
5. Uzņēmējs ir ieviesis un ievēro normatīvajos aktos noteiktās darba aizsardzības prasības;
5. izmantotais darba aprīkojums un IAL ir darba kārtībā, pārbaudīti un atbilst normatīvo aktu prasībām, kā arī darba specifikai;
5. pielietotās darba metodes ir drošas un neapdraud ne Uzņēmēja darbiniekus, ne Getliņi EKO darbiniekus, ne citas personas, kas var atrasties darbu veikšanas vietas tuvumā;
5. veicamie darbi ir saskaņoti ar Līgumā norādīto Getliņi EKO kontaktpersonu un citām personām, saskaņā ar Līguma noteikumiem, nepieciešamības gadījumā ir sagatavotas attiecīgās darbu atļaujas un/vai norīkojumi;
5. Uzņēmējs ir norīkojis atbilstoši apmācītu par darba aizsardzību atbildīgo personu. 
1. Klientu apkalpošanas un kontroles daļas darbiniekam ir tiesības pieprasīt uzrādīt pārbaudei personīgās mantas un transportlīdzekļa kravu.
1. Pēc Getliņi EKO darba aizsardzības speciālista pieprasījuma Uzņēmējs uzrāda darba aizsardzības dokumentāciju, piemēram, instrukcijas, instruktāžu reģistrācijas žurnālus, obligāto veselības pārbaužu kartes, darba vides riska novērtējumu, darbinieku kvalifikācijas apliecinājumus u.c.
1. Par konstatētajiem šo noteikumu pārkāpumiem Getliņi EKO informē Uzņēmēju, aprakstot pārkāpumu, norādot tā laiku, vietu un iesaistītās personas. Pārkāpumi Uzņēmējam Getliņi EKO noteiktajā laikā ir jānovērš.
1. Darba aizsardzības, ugunsdrošības, elektrodrošības, vides aizsardzības un/vai darba kārtības prasību pārkāpuma gadījumā Getliņi EKO ir tiesības nekavējoties pārtraukt Uzņēmēja darbus. Tādā gadījumā darbus drīkst uzsākt tikai pēc Getliņi EKO atļaujas, kad ir veikta pārkāpuma un/vai tā cēloņu novēršana. 
1. Uzņēmējs ir atbildīgs un sedz zaudējumus, kas Getliņi EKO radušies Uzņēmēja darba aizsardzības, ugunsdrošības, elektrodrošības, vides aizsardzības un/vai darba kārtības prasību neievērošanas dēļ (piemēram, ja pārkāpumu vai nedrošu darba paņēmienu dēļ apturēti darbi, no darba vietām izraidīti Uzņēmēja darbinieki utt.).
1. Uzņēmējs ir atbildīgs un sedz visas izmaksas, kas ir saistītas ar piemērojamajos normatīvajos aktos noteikto un Getliņi EKO darba aizsardzības, ugunsdrošības, elektrodrošības, vides un/vai darba kārtības prasību izpildi.
1. Konstatējot darba aizsardzības, ugunsdrošības, elektrodrošības, vides aizsardzības un / vai darba kārtības prasību pārkāpumus vai kavēšanos ar to novēršanu, Getliņi EKO ir tiesības brīdināt, atstādināt vai nepielaist pie darba Uzņēmēja darbiniekus, kuri pārkāpuši minētās prasības.
1. Uzņēmējs nekavējoties informē Klientu apkalpošanas un kontroles darbiniekus Caurlaides postenī vai darba aizsardzības speciālistu (pa tālruni 29785628) par:
13. bīstamām situācijām, kas radušās darba gaitā un kā rezultātā var tikt vai tiek apdraudēta Uzņēmēja vai Getliņi EKO darbinieku drošība un veselība, radies vai var rasties vides piesārņojums;
13. Uzņēmēja darbinieku traumām, incidentiem, avārijām vai notikušu nelaimes gadījumu darbu veikšanas laikā;
13. jebkuriem citiem apstākļiem, kas var apdraudēt vai apdraud darbu veikšanas teritorijā esošu personu drošību un/vai veselību, rada vides piesārņojuma draudus vai apgrūtina darba izpildi;
13. jebkuriem ceļu satiksmes negadījumiem, kuros iesaistīts Uzņēmēja transporta līdzeklis, ko izmanto Līgumā noteiktā darba vai pakalpojuma izpildē.
1. Ja Uzņēmējs darbu izpildei piesaista apakšuzņēmējus, pēc Getliņi EKO pieprasījuma, Uzņēmējs uzrāda noslēgtos līgumus ar apakšuzņēmējiem un citus nepieciešamos dokumentus (darbu grafikus, kvalifikācijas dokumentus u.c.).
1. Getliņi EKO ir tiesības pārbaudīt arī Uzņēmēja piesaistīto apakšuzņēmēju darbību atbilstību šajā Līguma pielikumā noradītajām prasībām. Uzņēmēja pienākums ir nodrošināt šī Līguma Pielikuma noteikumu ievērošanu no savu apakšuzņēmēju puses, kontrolēt un koordinēt apakšuzņēmēju darbu un darba aizsardzības, ugunsdrošības, elektrodrošības, vides aizsardzības un/vai darba kārtības prasību ievērošanu. Par konstatētajiem pārkāpumiem apakšuzņēmēju darbā pilnībā atbild Uzņēmējs.
1. Uzņēmējam ir tiesības iesniegt Getliņi EKO atbildīgajiem darbiniekiem savus priekšlikumus par darba aizsardzības, ugunsdrošības, elektrodrošības, vides aizsardzības un darba kārtības pasākumu uzlabošanu Getliņi EKO teritorijā, vai arī par nepieciešamajām izmaiņām saskaņotajās darbībās.

